
REFERAT

privind modificarea tarifelor de folosire a Sălii Polivalente Olimpia Timişoara şi a Complexului Sportiv Bega Timişoara

Tarifele de folosire a bazelor sportive aflate în domeniul public al Municipiului Timişoara şi în administrarea Consiliului local al Municipiului Timişoara au fost stabilite prin Hotărârea Consiliului Local al Municipiului Timişoara cu nr. 136/24.04.2007. Aceste tarife au fost indexate prin H.C.L.M.T. nr. 38/23.02.2010, H.C.L.M.T. nr. 2/25.01.2011, H.C.L.M.T. nr. 21 /31.01.2012 şi prin H.C.L.M.T. nr. 54 /30.01.2013


Din comunicarea Institutului Naţional de Statistică nr. 10/13.01.2014 transmisă la Direcţia Instituţii Şcolare, Medicale, Sportive şi Culturale prin adresa cu nr. CCT2014-000002/16.01.2014, rezultă că pentru anul 2013 rata inflaţiei a fost de 3,98%.


Având in vedere cele prezentate, propunem aprobarea de către Consiliul local al Municipiului Timişoara a unui proiect de hotărâre privind majorarea cu 3,98%, începând cu data de 01.02.2014 a tarifelor prevăzute în Hotărârea Consiliului Local al Municipiului Timişoara nr. 54/30.01.2013, hotărâre referitoare la tarifele de folosire a Sălii Polivalente Olimpia Timişoara şi a Complexului Sportiv Bega Timişoara în anul 2013.

